OpenLLM-France/wikimedia huggingface dataset:
# Port de Rus

El Port de Rus és un coll a 2.616,9 m d'altitud situat en la carena que separa els termes de la Torre de Cabdella), en el seu terme primigeni, i de la Vall de Boí (antic terme de Barruera. Separa, per tant, les comarques de l'Alta Ribagorça i del Pallars Jussà.
Està situat a prop i al sud del Cap de les Raspes Roies i poc al nord de l'indret on es troben els dos termes municipals esmentats amb el de Sarroca de Bellera (antic terme de Benés). A llevant del Port de Rus s'obre la Coma del Port, mentre que des costat de ponent davalla cap al nord-oest el barranc del Port, que mena al Pla de l'Ermita.

## Enllaços externs

* Institut Cartogràfic de Catalunya
# Loomis (Nebraska)

Loomis és una població dels Estats Units a l'estat de Nebraska. Segons el cens del 2000 tenia 397 habitants.

## Demografia

Segons el cens del 2000, Loomis tenia 397 habitants, 162 habitatges, i 110 famílies. La densitat de població era de 479 habitants per km².
Dels 162 habitatges en un 34,6% hi vivien nens de menys de 18 anys, en un 56,8% hi vivien parelles casades, en un 8% dones solteres, i en un 31,5% no eren unitats familiars. En el 29,6% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,03.
Per edats la població es repartia de la següent manera: un 28,2% tenia menys de 18 anys, un 8,6% entre 18 i 24, un 22,9% entre 25 i 44, un 27% de 45 a 60 i un 13,4% 65 anys o més.
L'edat mediana era de 38 anys. Per cada 100 dones de 18 o més anys hi havia 105 homes.
La renda mediana per habitatge era de 36.719 $ i la renda mediana per família de 47.000 $. Els homes tenien una renda mediana de 27.361 $ mentre que les dones 20.536 $. La renda per capita de la població era de 17.015 $. Aproximadament el 5,1% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Loomis». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Loomis». American Fact Finder. Oficina del Cens dels Estats Units, 12-01-2010.
# Josep Giralt i Ferrer

Josep Giralt i Ferrer (Barcelona, 1884 - Alella, 17 d'agost de 1936) fou un pèrit tèxtil que va ser afusellat i assassinat durant la guerra civil espanyola.

## Biografia

Natural de Barcelona, estava casat i amb quatre fills. Era pèrit tèxtil de diverses fabriques. L'any 1920 havia portat una fàbrica al Poblenou (Barcelona), on va treballar molt, però la sort no l'acompanyà. El 1930 es quedà sense feina i arribà a Premià de Mar el 25 de març d'aquell any, on va entrar a treballar com a nou director de la fàbrica de Can Sanpere (1930-1933). De 1933 a 1936 va fer de viatjant.
Simpatitzant de la Lliga, va fer d'interventor a les eleccions de febrer de 1936; catòlic convençut era membre del Patronat Catequístic de Premià i soci de la Mútua de pares d'alumnes de l'escola de La Salle.
Els dies que va començar la guerra civil es trobava descansant a la masia Collet que tenien a Llinars del Vallès/Dosrius. El matí del 16 d'agost de 1936 havia marxat cap a Premià de Mar a acompanyar les seves germanes, i per anar al treball. Després va anar una estona a veure els amics al Bar del Jovellanos, i el compensaren a buscar per detenir-lo. Mentrestant els milicians havien pujat a Can Collet a buscar-lo, i ja no deixaren que el truques la família per avisar-lo de l'imminent perill que corria si el trobaven a casa seva en Premià. El van detenir durant la nit al seu domicili de Premià, amb l'excusa que el necessitaven perquè havia d'anar a presentar una declaració a la Generalitat.
Els seus cunyats Jaume Botey i Victòria Vallès van fer moltes gestions per salvar-lo. L'ajuntament d'Alella tenia algun paper sospitos de Josep Giralt. Va ser detingut per uns individus del Comitè de Granollers i assassinat a Font de Sera (Alella) el 17 d'agost de 1936. L'autor material va ser un milicià i les instigacions del fet per detenir-lo van sortir de Premià de Mar. La seva mort consta al registre civil d'Alella. Segons el seu fill, acabada la guerra «va ser citat a la parròquia de Premià de Mar davant de tres sacerdots, un d'ells el rector Josep Paradeda i Sala». El van dir que tenien a la presó una persona penedida que demanava perdó i volien saber si ell el perdonaria. S'ho va haver de pensar una mica, però va dir: «Jesús ens va ensenyar que s'ha de perdonar. Em veig obligat a dir que l'he de perdonar, però procureu que no el vegi mai.»

## Referències

* ↑ Malgrat la referència inclosa a "Els premianencs morts en la guerra civil", no es troba el seu naixement al registre corresponent de Barcelona de l'any 1884.
* ↑ Martín Pay, Xavier. Sant Cristòfol de Premià de Mar, una parròquia amb història.. Premià de Mar: Editorial Uno, 2018, p. 416.
* ↑ Amat i Teixidó, Jordi. Premià de Mar, 1931-1945..... Premià de Mar: El Clavell, 2001, p. 397.
* ↑ «En recuerdo de todas las victimas». [Consulta: 20 juny 2019].
* ↑ Martín i Pay, Xavier. «Els Premianencs morts en la Guerra Civil» (pdf). Patrimoni de Premià de Mar p. 3. [Consulta: 20 juny 2019].
# Nefesh B'Nefesh

Nefesh B'Nefesh (en hebreu: נפש בנפש‎) és una organització sionista creada en l'any 2001. És una organització sense ànim de lucre que funciona en els Estats Units d'Amèrica, Canadà i el Regne Unit, el seu objectiu principal és promoure la immigració jueva a l'Estat d'Israel.

## Vegeu també

* Agència Jueva per a Israel
* Taglit Birthright Israel

## Referències

* ↑ Schnessel, Silvia «Nefesh B’Nefesh honra a 6 olim por sus sobresalientes contribuciones a la sociedad israelí». , 12-05-2015 [Consulta: 10 abril 2016].

## Enllaços externs

* Nefesh B'nefesh (anglès)
# Estela de Zakkur

L'estela de Zakkur (o Zakir o Zakur) és una estela reial descoberta el 1903 a Tell Afis, 45 km al sud-est d'Alep en territori de l'antic regne d'Hamath. El text fou publicat el 1907 i entre altres coses diu: " Jo sóc Zakkur, rei d'Hamath i de Luash... Bar-Hadad, fill d'Hazael, rei d'Aram, ha unit contra mi a 17 reis... tots aquests reis van assetjar Hazrach... Baalshamayn en va dir: "No tinguis por!... Et salvaré d'aquestos reis que t'assetgen" "

## Notes i referències

* ↑ Gibson J.C.L., Textbook of Syrian Semitic Inscriptions II, Oxford 1975, num. 5.
# Xanca d'Urrao

La xanca d'Urrao (Grallaria urraoensis) és una espècie d'ocell de la família dels gral·làrids (Grallariidae).

## Hàbitat i distribució

Habita el terra de la selva pluvial del nord-oest de Colòmbia.

## Referències

* ↑ «Xanca d'Urrao». Cercaterm. TERMCAT, Centre de Terminologia. Rev. 10/06/2021(català)
# Name-dropping

El Name-dropping (o comprovació de nom) és la pràctica de nomenar o fer al·lusió a persones i institucions importants dins d'una conversa, història, cançó, identitat en línia, o una altra comunicació. El terme sovint connota un intent d'impressionar els altres; se sol considerar negativament i, en determinades circumstàncies, pot constituir una infracció de l'ètica professional. Quan s'utilitza com a part d'un argument lògic, pot ser un exemple de fal·làcia d' autoritat falsa.

## Propòsits

El name-dropping s'utilitza per situar-se dins d'una jerarquia social. Sovint s'usa per crear una sensació de superioritat augmentant l'estatus d'un mateix. Implicant (o afirmant directament) una connexió amb persones d'alt estatus, el name-dropper espera elevar el seu propi estat social fins a un nivell més proper al d'aquells noms dels quals creu que ha caigut, i així elevant-se a si mateix per sobre dels altres, o entre la presència que l'acompanya.
També es pot utilitzar per identificar persones amb un vincle comú. Si s'indica els noms de les persones que un coneix, hom fa conegut el seu cercle social i ofereix una oportunitat per a altres persones amb connexions similars.
Com a forma d'apel·lació a l'autoritat, el name-dropping pot ser una forma important d'argumentació informal, sempre que el nom que s'aboni sigui algú expert en el tema de l'argument i es representi amb exactitud les opinions d'aquesta persona.

## Mètodes

L'ús del primer nom pot ser efectiu, com en el cas de "Kingsley" per Kingsley Amis.
De vegades s'utilitza el name-dropping en obres de ficció per situar una història en un determinat període històric o per implicar una figura històrica en l'acció (per exemple, en un relat ambientat durant la Segona Guerra Mundial, esmentant Adolf Hitler o Winston Churchill).

## Referències

* ↑ Wibberley, Leonard «It's Hard to Eradicate the Name-Dropping Pest». Los Angeles Times, 24-02-1950.
* ↑ Bauer, Harry C. «Bibliographic name-dropping». Library Review. DOI: 10.1108/eb012326.
* ↑ Donath, J. «Public displays of connection». BT Technology Journal. DOI: 10.1023/B:BTTJ.0000047585.06264.cc.
* ↑ Anderson, Mark B. «‘Yeah, I work with Beckham’: Issues of confidentiality, privacy and privilege in sport psychology service delivery». Sport & Exercise Psychology Review.
* ↑ Evans, Donald. Understanding arguments.
* ↑ Bixler, Susan. 5 steps to professional presence: how to project confidence, competence, and credibility at work. ISBN 978-1-58062-442-8.
* ↑ Joseph Epstein, "A Nice Little Knack for Name Dropping" in Narcissus Leaves the Pool, Houghton Mifflin Harcourt, 2007, p. 80ff.

## Enllaços externs

* Appeal To Authority Breakdown (anglès)
# Porto Pride

Porto Pride és el nom d'una comunitat lesbiana, gai, bisexual, i transsexual festiva d'orgull LGBT que celebra a Porto el juliol de cada any un festival. La primera Festa de l'Orgull LGBT a Porto va ser en el 2001. Al voltant de 1000 persones van participar en la primera edició i el nombre es va duplicar-hi en l'edició del 2008. La Festa és un esdeveniment recolzat per entitats comercials. Això inclou una part de la comunitat, on desenes d'associacions i grups van promoure les seves activitats, així com una obra de caritat. Una part significativa dels ingressos són donats a una institució local. El 2007, la donació va ser de gairebé 4.500 euros.
Des de l'any 2006 una Marxa de l'Orgull LGBT també s'ha celebrat a Porto. Durant la primera desfilada va participar gairebé 500 persones. L'Orgull Porto 2011 va ser previst pel 9 de juliol.

## Vegeu també

* Festival de Cinema Gai i Lèsbic de Lisboa
* Orgull gai

## Enllaços externs

* Porto Pride (portuguès)
# José Manuel Lasa Urquía

José Manuel Lasa Urquía, (Oiartzun, 21 de maig de 1940) va ser un ciclista basc que fou professional entre 1965 i 1970, en què aconseguí 9 victòries.
El seu germà també fou ciclista professional. Quan era amateur va participar en els Jocs Olímpics de Tòquio de 1964 en la prova de ciclisme en ruta individual.
Els seus principals èxits va ser el Gran Premi de Primavera de 1969, i les seves plates al Campionat del Món del 1965.

## Palmarès

* 1965
** 1r a la Volta al Bidasoa
* 1966
** Vencedor d'una etapa de la Volta a La Rioja
* 1967
** Vencedor d'una etapa de la Volta a La Rioja
** Vencedor d'una etapa del Gran Premi del Midi Libre
** 1r al Memorial Uriona
* 1968
** Vencedor d'una etapa de la Bicicleta Eibarresa
* 1969
** 1r al Gran Premi de Primavera
** 1r a Balmaseda
** 1r al Campionat d'Espanya per regions (amb Guipuzcoa)
* 1970
** 1r al Campionat d'Espanya per regions (amb Guipuzcoa)

### Resultats a la Volta a Espanya

* 1968. 27è de la classificació general
* 1969. 4t de la classificació general
* 1970. 14è de la classificació general. 1r de les Metes Volants

### Resultats al Giro d'Itàlia

* 1970. 28è de la classificació general. Vencedor d'una etapa

### Resultats al Tour de França

* 1967. 74è de la classificació general
* 1968. Abandona

## Enllaços externs

* Palmarès complet a urtekaria.com Arxivat 2007-10-12 a Wayback Machine.
* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Estela de Nebsumenu

L'Estela de Nebsumenu o també coneguda com a Estela de Seankhiptah, es tracta d'una obra egípcia on el seu text presenta una reclassificació de terrenys propietat de Nebsumenu que passen d'ésser terra llaurable a ser districtes. La peça es conserva al Museu Arqueològic Nacional de Madrid amb el número d'inventari 1999/99/4.

## Història

En aquesta estela apareix nomenat el rei Seankhiptah sobirà de regnat efímer i que va viure durant la segona meitat de la dinastia XIII o potser ja a la dinastia XIV, per tant, aquesta obra és un document històric i fins al moment únic en què apareix el mencionat rei.

## Descripció

A l'estela s'aprecia dos personatges espatlla contra espatlla que ofereixen gots a unes divinitats, que es troben molt deteriorades. A part esquerra es pot veure el rei Seankhiptah -d'aquí el nom pel qual també és coneguda l'estela-, vestit amb faldellí triangular i acostant un got al déu Ptah, situat en la seva capella i amb la seva iconografia tradicional portant el ceptre uas. El text jeroglífic explica que el sobirà és l'amat del déu Ptah. Sobre el rei i tras d'ell, el text diu: «El bon déu Sehekaen [ra], a qui li ha estat donada la vida eterna». A la part dreta el funcionari Nebsumeno -que ha nomenat el nom més conegut a l'estela-, ofereix un vas cilíndric a Anubis, el qual té a les mans el ceptre uas i el signe de la vida; sobre seu hi ha un títol no habitual Ryhot en lloc d'Anubis, senyor dels embalsamadors. Sobre Nebsumenu també es troben el seu nom i els seus títols Canceller del Baix Egipte i supervisor dels segelladors.
La part inferior de la peça té un text en jeroglífic de quatre línies, el rei parla en primera persona: «Any I, sota mi (sic) majestat, el rei de l'Alt i del Baix Egipte, Sehekaenra, fill de Ra, Seankhiptah, a qui se li ha estat donada la vida eterna. Les terres llaurables del Canceller del Baix Egipte i Supervisor dels segelladors, Nebsumenu, passen a ser els districtes del sud i l'est. La terra de [...] meridional, el canal i junt amb aquesta (terra). A més a més dels districtes de terra erma [...] el canal, a l'est la terra d'Hemu, i a l'oest […].»

## Referències

* 1 2 3 4 «Ficha completa. Estela de Nebsumenu» (en castellà). CERES. Museo Arqueológico Nacional. [Consulta: 14 gener 2016].
# Mussolet de Sri Lanka

El mussolet de Sri Lanka (Glaucidium castanonotum) és una espècie d'ocell de la família dels estrígids (Strigidae). Habita els boscos de Sri Lanka. El seu estat de conservació es considera gairebé amenaçat.

## Referències

* ↑ «Mussolet de Sri Lanka». Cercaterm. TERMCAT, Centre de Terminologia. Rev. 4 febrer 2023 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 251. ISBN 978-84-16728-37-4.
* ↑ BirdLife International. «Chestnut-backed Owlet. Glaucidium castanotum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].
# Prosper (Texas)

Prosper és una població dels Estats Units a l'estat de Texas. Segons el cens del 2000 tenia 2.097 habitants.

## Demografia

Segons el cens del 2000, Prosper tenia 2.097 habitants, 678 habitatges, i 589 famílies. La densitat de població era de 163,6 habitants/km².
Dels 678 habitatges en un 50,3% hi vivien nens de menys de 18 anys, en un 75,5% hi vivien parelles casades, en un 7,4% dones solteres, i en un 13% no eren unitats familiars. En l'11,2% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,09 i el nombre mitjà de persones que vivien en cada família era de 3,34.
Per edats la població es repartia de la següent manera: un 33,5% tenia menys de 18 anys, un 6,5% entre 18 i 24, un 36,1% entre 25 i 44, un 17,3% de 45 a 60 i un 6,6% 65 anys o més.
L'edat mediana era de 32 anys. Per cada 100 dones de 18 o més anys hi havia 98,9 homes.
La renda mediana per habitatge era de 64.063 $ i la renda mediana per família de 68.542 $. Els homes tenien una renda mediana de 50.223 $ mentre que les dones 35.707 $. La renda per capita de la població era de 25.672 $. Aproximadament el 6,1% de les famílies i el 7,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Prosper». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Prosper». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
Viccionari
# Programari espia

Els programes espia o spyware són aplicacions (programes informàtics) que recopilen informació sobre una persona o una organització sense que aquesta ho sàpiga. Un programa espia pot recol·lectar molts tipus diferents d'informació d'un usuari. Els més benignes poden intentar seguir el rastre dels diferents tipus de llocs web que l'usuari visita i enviar la informació a una agència de publicitat. Les versions més malicioses poden intentar desar el que l'usuari mecanografia per mirar d'interceptar claus o nombres de targetes de crèdit.
En paraules senzilles, són programes espia aquells que vigilen el que les persones fan amb el seu ordinador amb el fi de robar dades personals i enviar-les a una altra persona a través d'Internet. Poden tenir accés al contingut i adreces del correu electrònic, a les claus d'accés, al contingut de tota mena de documents creats o descarregats, a adreces IP o DNS, al telèfon, al país, a les pàgines que es visita, quanta estona s'hi està en cada una d'aquestes i cada quant s'hi torna.
Per a eliminar els programes espies, es poden utilitzar diversos programes, com per exemple l'Spy Sweeper o el Sin espias. També n'hi ha de gratuïts com l'Ad-aware o l'Spybot.

## Història i desenvolupament

El primer ús del terme spyware registrat va ocórrer el 17 d'octubre de 1994 en un correu a Usenet per ridiculitzar el model de negoci de Microsoft. Spyware, més tard, es referiria als equips d'espionatge amb càmeres minúscules. Tanmateix, al principi del 2000, el fundador de Zone Labs, Gregor Freund, utilitzava el terme en una presentació a la premsa de ZoneAlarm Personal Firewall. Des d'aquesta època, els usuaris d'ordinadors han fet ús de la paraula en el sentit més habitual.

## Utilització

El seu ús és il·legal. Els programes espia arriben a l'ordinador mitjançant un troià, així accedeixen i reenvien tota mena de dades des de l'ordinador sense que els seus usuaris en siguin conscients. Aquests programes roben especialment contrasenyes i números de targetes de crèdit que després venen als mercats negres de la xarxa.
Segons un estudi fet el 2010 per la multinacional de seguretat GData SecurityLabs, els comptes PayPal que permeten la transferència de diners entre usuaris amb correu electrònic s'oferien a partir de quatre euros i es podien comprar targetes de qualsevol operador de telefonia mòbil des de 10 euros. Sembla que la quantitat de programes espia ha augmentat un 50% en el primer semestre de 2010.

## Referències

* 1 2 Els programes espia creixen el 50% a internet, El Periódico, 20 de juliol de 2010

## Enllaços externs

* Lavasoft - Ad-Aware programa antispyware (anglès).
* Spybot Search & Destroy i altres programes de seguretat. En molts d'idiomes, programes de distribució lliure.
* Llista de programes antispyware.
* -Els programes espia i els nous mètodes de resistència a aquests.
# José Manuel Latre Rebled

José Manuel Latre Rebled (Casp, 3 d'agost de 1958) és un professor d'educació secundària i polític espanyol del Partit Popular (PP).

## Biografia

Nascut a la localitat aragonesa de Casp el 3 d'agost de 1958, es va llicenciar en Filosofia i Lletres a la Universitat de Saragossa. Va exercir com a professor de secundària a la seva localitat natal i posteriorment a Sigüenza.
Regidor de l'Ajuntament de Sigüenza des de 2007, en 2008 es va convertir en membre del comitè executiu regional del Partit Popular de Castella-la Manxa. L'11 de juny de 2011 va prendre possessió com a alcalde del municipi després de la seva investidura (7 vots contra 3), substituint al socialista Francisco Domingo.
El 8 de setembre de 2011 va jurar el seu càrrec com a diputat a la vuitena legislatura de les Corts de Castella-la Manxa en substitució de la diputada sortint Ana Guarinos, que va renunciar a la seva acta per convertir-se en presidenta de la Diputació Provincial de Guadalajara.
Professor en excedència del col·legi Sagrada Família de Sigüenza, al juny de 2015 es va convertir, gràcies a l'abstenció de la diputada provincial triada per Ciutadans, en president de la Diputació Provincial de Guadalajara, càrrec que va haver de compatibilitzar amb la seva responsabilitat al capdavant de l'alcaldia de Sigüenza, que també va renovar després de les eleccions municipals de 2015; va reemplaçar de nou al seu correligionària Ana Guarinos.

## Referències

* ↑ «José Manuel Latre Rebled». Diputació Provincial de Guadalajara.
* 1 2 Gamo, Raquel «Latre: “No ha habido ningún pacto con la diputada Yolanda Ramírez y no considero que sea una tránsfuga”». Eldiario.es, 23-01-2018.
* 1 2 3 «José Manuel Latre aspira a revalidar la Alcaldía de Sigüenza con el Partido Popular». Guadanews, 13-04-2015.
* ↑ «Sánchez descarta la dimisión de Montón: "Está haciendo un excelente trabajo" José Manuel Latre toma posesión de su escaño en las Cortes de C-LM este jueves». 20minutos.es, 07-09-2011.
* ↑ «José Manuel Latre ya es alcalde de Sigüenza». Guadaqué, 11-06-2011. Arxivat de l'original el 2018-09-12 [Consulta: 11 setembre 2018].
* ↑ «El alcalde de Sigüenza (Guadalajara) asume su escaño en las Cortes de C-LM para colaborar en el "reflote" de la región». Europa Press, 08-09-2011.
* ↑ Morlanes, Alberto «"Espero que Cospedal vuelva a ser presidenta de Castilla-La Mancha"». El Digital CLM, 23-10-2015.
* ↑ «José Manuel Latre, elegido presidente de la Diputación de Guadalajara». Diario Crítico de Castilla-La Mancha, 25-06-2015.
# Novonadéjdino

Novonadéjdino (Новонадеждино en rus) - és un poble de l'óblast de Penza, a Rússia, que el 2012 tenia 124 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Eric Javier Davis

Eric Javier Davis Grajales (Colón, 31 de març de 1991) és un jugador de futbol professional panameny, que actualment juga com a defensa al FK DAC 1904 Dunajská Streda i a la selecció panamenya. El maig de 2018 va ser seleccionat per participar amb la seva selecció a la Copa del Món d'aquell any a Rússia.

## Referències

* ↑ http://www.goal.com/en-gb/amp/news/revealed-every-world-cup-2018-squad-23-man-preliminary-lists/oa0atsduflsv1nsf6oqk576rb
# Mussolet de Java

El mussolet de Java (Glaucidium castanopterum) és una espècie d'ocell de la família dels estrígids (Strigidae). Habita els boscos de Java i Bali. El seu estat de conservació es considera de risc mínim.

## Referències

* ↑ «Mussolet de Java». Cercaterm. TERMCAT, Centre de Terminologia. Rev. 4 febrer 2023 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 251. ISBN 978-84-16728-37-4.
* ↑ BirdLife International. «Javan Owlet. Glaucidium castanopterum» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 gener 2023].